《和涂率修见寿》
元代·刘诜

衮衮高冠盛玉堂，牛衣谁复念王章。百年风雨青灯在，万里乾坤白发长。

我懒惟应栖畏垒，君才终许奏明光。郭门东转三泉美，来往还能共酒觞。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。